అజయ్ కుమార్

అజయ్ కుమార్ (జననం 2 అక్టోబర్ 1962) 1985 బ్యాచ్‌కు చెందిన మాజీ ఐఏఎస్ అధికారి. ఆయనను 2025 మే 14న యూనియన్‌ పబ్లిక్‌ సర్వీస్‌ కమిషన్‌ (యూపీఎస్సీ) ఛైర్మన్‌గా నియమిస్తూ కేంద్ర ప్రభుత్వం ఉత్తర్వులు జారీ చేసింది. 

అజయ్ కుమార్ రక్షణ మంత్రిత్వ శాఖలో అత్యంత ఎక్కువ కాలం పని చేసి రక్షణ ఉత్పత్తి శాఖలో కార్యదర్శి పదవిని కూడా నిర్వహించాడు. ఆయన ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖలో అదనపు కార్యదర్శిగా, నేషనల్ ఇన్ఫర్మేటిక్స్ సెంటర్ డైరెక్టర్ జనరల్‌గా, ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖలో తన పదవీకాలంలో యూనిఫైడ్ పేమెంట్స్ ఇంటర్‌ఫేస్, ఆధార్, MyGov.in, గవర్నమెంట్ ఈ మార్కెట్‌ప్లేస్, జీవన్ ప్రమాణ్ వంటి డిజిటల్ ఇండియా కార్యక్రమాల అమలులో కీలకంగా పని చేశాడు.
యూపీఎస్సీ ఛైర్మన్‌గా నియామకం
డాక్టర్ అజయ్ కుమార్‌ను భారత రాష్ట్రపతి ద్రౌపది ముర్ము భారత రాజ్యాంగంలోని ఆర్టికల్ 316(1) ప్రకారం 2025 మే 13న యూనియన్ పబ్లిక్ సర్వీస్ కమిషన్ (UPSC) చైర్‌పర్సన్‌గా నియమించింది. ఆయన చేత కమిషన్‌లో అత్యంత సీనియర్ సభ్యుడైన లెఫ్టినెంట్ జనరల్ రాజ్ శుక్లా (రిటైర్డ్) మే 15న ప్రమాణ స్వీకారం చేయించాడు. 

మూలాలు

వర్గం:1962 జననాలు
వర్గం:ఐ.ఏ.ఎస్.ఆఫీసర్లు